Nissan Maxima

Nissan Maxima er en bilmodel i den øvre mellemklasse, bygget af den japanske bilfabrikant Nissan i flere generationer siden 1981.

Oprindeligt blev betegnelsen Maxima fra 1981 brugt som tilnavn til en sekscylindret udgave af Nissan Bluebird med forlænget forvogn. Senere betegnede navnet en selvstændig modelserie. I Europa sælges Maxima siden 1989. Den siden 1989 byggede Nissan Cefiro er baseret på Maxima. Maxima A33 bygges på licens af Pars Khodro i Iran.


Byggeserier

Datsun/Nissan Maxima (1981−1984) 

Den første Maxima var en Datsun Bluebird af byggeserie 910 med forlænget akselafstand (2650 i stedet for 2525 mm), for at gøre plads til den sekscylindrede rækkemotor af typen L24E på 2,4 liter med . Modellen solgtes hovedsageligt i USA og fandtes som firedørs sedan og femdørs stationcar.

Nissan Maxima (U11) (1984−1988) 

I modsætning til tidligere var efterfølgeren Nissan Bluebird (byggeserie U11) fra starten af beregnet til indbygning af en sekscylindret motor. I Maxima var det en treliters V6-motor af typen VG30E med  og første gang trak på forhjulene. Den hovedsageligt for USA beregnede Maxima fandtes fortsat som sedan og stationcar.

Nissan Maxima (J30) (1988−1995) 

Tredje generation af Maxima kunne fra marts 1989 for første gang også fås i Europa, hvor den afløste Nissan Laurel. Den fandtes fremover kun som firedørs sedan, stationcaren fandtes ikke længere. Motoren var på 3,0 liter og ydede med 12 ventiler  og med 24 ventiler .

Nissan Maxima (A32) (1995−2000) 

I 1995 kom der et nyt design og nye motorer, som i de europæiske versioner medførte, at 3-liters-modellerne fik deres ydelse hævet til  og at der kom en ny 2-liters V6-motor med ; andre steder fandtes der en 2,5-liters V6-motor med . Modellens design var kun diskret ændret i forhold til forgængeren, i teknikken undgik man forgængerens svage sider (ødelagte udstødningsrør og automatgearkasser på grund af de højere hastigheder i Europa). Denne model råder over den efter europæiske forhold teknisk komplicerede bagaksel, som på efterfølgeren blev afløst af en noget enklere udførelse.

Nissan Maxima (A33) (2000−2004) 

A33'eren var en faceliftet A32 med en anden bagaksel og længere stødfangere. De europæiske og de amerikanske versioner havde forskellige frontpartier.

I Europa fandtes fortsat to V6-motorer på 2,0 og 3,0 liter med hhv.  og , i mange lande også en 2,5 med . I Nordamerika fandtes fortsat kun 3,0'eren, som i 2002 blev afløst af en 3,5'er med . Modellen med manuel gearkasse havde en tophastighed på over , mens modellen med automatgear kun kunne køre .

Nissan Maxima (A34) (2003−2008) 

Den i sommeren 2003 introducerede Maxima af byggeserie A34 solgtes ikke længere i Europa. Den firedørs sedan drives af en 3,5-liters V6-motor med 2 x 2 overliggende knastaksler og en effekt på . Motoren trækker på forhjulene ved hjælp af en sekstrins manuel eller femtrins automatisk gearkasse.

Nissan Maxima (A35) (2008−) 

Heller ikke den i 2008 introducerede Maxima af byggeserie A35 sælges længere i Europa.

Kilder

Eksterne henvisninger 

 Officielt websted  (engelsk)

Maxima
Øvre mellemklassebiler
Forhjulstrukne biler
Baghjulstrukne biler
Biler introduceret i 1981
Biler fra 1980'erne
Biler fra 1990'erne
Biler fra 2000'erne
Biler fra 2010'erne